දෙහිවල ප්‍රදේශයෙන් පසුගිය 07 වැනිදා මුහුදුගිය බෝට්ටු 40කින් බෝට්ටු 5ක් නැවත පැමිණ නැති බවත්, ධීවරයන් 8 දෙනෙකු අතුරුදන්වී ඇති බවත් වාර්තා වේ. 07 වැනිදා දිවා කාලයේ මෙම ධීවර බෝට්ටු මුහුදට ගොස් ඇති අතර ඈත මුහුදේ කිලෝමීටර් 22ක් හා 25 ක් පමණ එහායින් මාළු ඇල්ලීමේ කටයුතු සිදුකැර ඇත.එදින රාත්‍රි 9ත් 10ත් අතර තුරදී තද වර්ෂාවත් සමඟ පැමිණි කුණාටුවට සමහර බෝට්ටු හසුවී ඇති අතර බොහෝමයක් යාත්‍රා තම ධීවර කටයුතු නිමකොට ඒවන විටත් ගොඩබිමට පැමිණ ඇත.අතුරුදහන් වූවන් සොයාගැනීම සඳහා 8වැනිදා උදෑසන සිට නාවික, ගුවන්, යුද හමුදාව සමග එක්වී පොලිසිය හා ජීවිතාරක්ෂක කණ්ඩායම් අතුරුදහන් වූවන් සෙවීම සඳහා පරිශ්‍රමය දරන අතර මුහුදේ ඇති චණ්ඩ ස්වභාවය එයට බාධාවක් වී ඇත..